Joala ba sesotho

Joala ba sesotho:Jwala ba sesotho,ke madila ao a nwewang magaeng ,ebile gantši ka mediro,ka Afrika Borwa ,bo diriwa ka bupi ba mabele,meetsi le komelo ,bo dira ke basadi,gantši ge ba nyaka go dira mebereko ya badimo.

Joala ba sesotho bo tumile ka lefelong la Afrika borwa,ebile bo bitšwa ka maleme a go fapana.Gantši bo dirwa ke batho ba bomma.Go tšwela pele bo šomišwa gantši ge ba nyaka go bolela le badimo.Joala ba sesotho bo diriwa ka meetsi,mohlaba le komelo.Geba fetša go bo dira bo tšeya matšatši pele ga ge bo tlo nwewa.Dilo kamoka tše o di hlakantšang go dira joala go swanetše gore o di mete.Bapedi ba borena gantši ba bo apeya mollong.Nka feletša ka gore gantši bonwa ke banna ba kgoro.

Joala ba sesotho bo nwewa ka manyalo,goba ge ba keteka mediro ye itseng.Nka tšwela pele ka gore joala ba sesotho bo gopotša batho matšatši morago ebile bo gopotša batho ba afrika borwa gore batšwa kae.Gantši pele ga ge ba bonwa bapedi ba bo tšolela fase.Joala ba sesotho ba bo tšela ka gare ga moeta.Ka Sepedi ke ntwe bohlokwa kudu mo modirong,kantle le bona modiro okase phetege.

Matšatšing a lehono joala ba sesotho bo thoma go tsebagala lefase ka bophara ebile ba iphsina ka bona.Le makgowa ba thoma go itirela bona ebile ba bo rekiša mabenkeleng kgoparara .Eupša bona ba bonwa ka gare ga mabotlelo ,mapedi ba bonwa ka gare ga sego.Moeta le sego di dirwa ke basadi ka dilo tša tlhago.Seo se laetša gore bapedi ba rata setšo sa bo bona .

Tšupetso